બાબુભાઇ સ્કૂલ-ટીચર. દીકરાનું લગ્ન. સ્ટાફ-રૂમમાં તેમણે છુટ્ટા હાથે લગ્ન-પત્રિકાઓ વહેંચી. લગ્ન દૂરના ગામમાં. ચાલુ દિવસ એટલે શિક્ષકોથી રજા મૂકીને લગ્ન મહાલવા નીકળી શકાય નહીં. કોઇ લગ્નમાં ગયું નહીં. લગ્ન પત્યાના બીજા દિવસે બાબુભાઇ સાહેબ ટીચર રૂમમાં આવીને બોલ્યા: ‘તમે બધાં લગ્નમાં આવ્યા હોત તો મને વધારે ગમત. જોકે તમારી તકલીફ હું સમજું છું. પણ તમારા આશીર્વાદ તો મારા ગટુને જોઇશે જ, એ વગર નહીં ચાલે.’ અને થેલીમાંથી નોટ કાઢીને ત્યાં જ ચાંલ્લો લખવા બેસી ગયા હતા.